Coptic Orthodox Patriarchate His Holiness Pope Tawadros II Pope of Alexandria and Patriarch of the See of St. Mark The Papal Center P A P A A B B A P I M A | B? يناثلا سورضاوت ابنلأا ابابلا ةسادق 222 Ramses St., Abbaseya, Cairo, Egypt Tel: 024822580 Fax: 0235365880 Taouadroc email: office@popetawadros.org رصم ، ةرهاقلا ، ةيسابعلا ، سيسمر عراش 0235365880 :سكاف 024822580 222 :نوفيلت Filipino - 2021 Sa ngalan ng Ama, ng Anak, at ng Banal na Espiritu, isang Diyos, Amen. Ekhristos anesti....Alithos anesti, si Kristo ay nabuhay...tunay Siya ay nabuhay. Kayo ay aking binabati, mga minamahal,sa lahat ng ating Coptic na simbahan sa lahat ng panig ng mundo, sa pista na ito, at ang ating pinakamasayang okasyon. Nais kong iparating ang aking pagbati sa lahat ng mga ama,mga pari,at sa mga sakristan, mga kawani ng simbahan,at mga namumuno sa simbahan,pati rin sa lahat ng mga kabataan,mga bata,at mga pamilya. Ipinaparating ko ang aking pagbati mula dito sa Ehipto. Kayo ay aking binabati at nakikisaya kasama ninyo sa pista na ito.Ang Pista ng Muling Pagkabuhay ay tunay at mayroong epekto sa ating mga buhay. Sa gayon,sa ilang minuto na ito, nais kong maalala natin,kung bakit natin ipinagdiriwang ang Pista ng Muling Pagkabuhay at kung bakit ito mahalaga sa atin. Ipinagdiriwang natin ito sa loob ng limpung mga araw dahil pinapahalagahan natin ang Banal na Limampung mga Araw na maging isang mahabang Linggo kung saan ipinagdiriwang natin ang maluwalhating Muling Pagkabuhay. Nais kong ipaalam sa inyo ang tatlong mga rason sa pagdiriwang ng maluwalhating Pista ng Muling Pagkabuhay. Una: Ang Muling Pagkabuhay ay ang pinaka magandang kaganapan sa ating kasaysayan, at sa ating buhay. Ang Muling Pagkabuhay ng ating Panginoong HesuKristo sa ikatlong araw, ay ang pinaka magandang kaganapan sa kasaysayan ng ating Simbahan. Sa tuwing maaalala ang mga kaganapan sa nakaraang mga linggo, na kung saan ay ang mga kaganapan sa Linggo ng Pasyon, malalaman natin na ang Pagpako sa Krus at Muling Pagkabuhay ay tulad ng dalawang bahagi ng isang barya.Ang Pagpako sa Krus ay patungo sa Muling Pagkabuhay, at ang Muling Pagkabuhay ay dahil sa Pagpako sa Krus.Pinapahalagahan natin ang buong linggo at ang Linggo ng Dakilang Kuwaresma, gayundin ang Linggo ng Pasyon kasama ang mga pagpipenetensya nito,hanggang sa araw ng Biyernes Santo, maaari natin sabihin ang tulad ng sinabi ni Santo Pablo ang Apostol, "ako ay ipinako sa krus kasama ni Kristo;ngayon ay hindi na ako ang nabubuhay kundi si Kristo na ang nabubuhay sa akin"(Galacia 2:20). Sa Muling Pagkabuhay, makikita natin ang walang laman na libingan at ang mga kawal na nagbabantay dito,at ang malaking bato na nakaharang sa pasukan ng libingan. Makalipas ang tatlong araw, ang ating Panginoong HesuKristo ay muling nabuhay. Maraming mga arkeolohiko at makasaysayang mga ebidensya ang naipakita.Gayunpaman, ito ay karagdagan sa mga sinasabi ng propesiya. "tulad ni Jonah na tatlong araw at tatlong gabi na nasa loob ng tiyan ng malaking isda (balyena), gayundin ang Anak ng Tao,"ang ating Panginoong HesuKristo, "ay tatlong araw at tatlong gabi din na nasa lupa" (Mateo 12:40). Sa Bagong Tipan,ang isa sa mga salot sa Ehipto sa panahon ng Paraon at ng Propeta na si Moises, ay naging madilim ang buong kalupaan ng Ehipto sa loob ng tatlong araw . Ang kadiliman ay nawala at ang liwanag ay nagpakita. Si Maria Magdalena patungo sa libingan na may dala-dalang mga palabok,at habang sila ay patungo sa libingan upang ilagay ang mga dala nilang palabok para sa libing, upang maipakita ang kanilang debosyon, sila ay nagulat nang malaman ang mga sumusunod na nabanggit sa Bibliya:
Siya na nakalibing dito" ay wala dito, subalit ito ay muling nabuhay! "Lucas 24:6).Ang Muling Pagkabuhay ay ang pinakamagandang kaganapan sa ating kasaysayan at sa ating buhay. Ang ikalawang rason sa pagdiriwang ng maluwalhating Muling Pagkabuhay, ang mahabang selebrasyon na ito, na ang Muling Pagkabuhay ay naisakatuparan dahil sa Pagpako sa Krus; at itinuro sa atin ni Father Bishoy Kamel, na kung wala ang Krus ang Kristyanismo ay tulad ng ikakasal na babae na walang katipan na lalake.Kung walang Muling Pagkabuhay, ang ating Kristyanong pananampalataya ay walang saysay. Ang Muling Pagkabuhay ang pundasyon ng pananampalataya,ang pundasyon ng ating mga doktrina, na kung saan naitatag ang ating Kristyanismo. Kung wala ang Muling Pagkabuhay,ang Simbahan ay hindi maitatatag,walang Ebanghelyo,walang pangangaral,walang pundasyon para sa ating pananampalataya.Samakatuwid, ang ikalawang rason para sa pagdiriwang nito ay dahil ito ang pundasyon ng ating pananampalataya. Dahil dito, ang unang himno na binibigkas natin sa Hatinggabi ay "Bumangon O mga anak ng liwanag", na ang tinutukoy ay ang Muling Pagkabuhay. Sa himno ng "Aripsalin" sinasabi natin "O umawit para sa Kanya, na ipinako sa krus para sa atin...at muling nabuhay" Ang papuri na ito ay may kaugnayan sa Tatlong Kabataan,ay binabanggit sa kalagitnaan ng Hatinggabing Papuri. Ang Muling Pagkabuhay ang pundasyon ng ating pananampalataya sa ating buhay.Sa tuwing nagdadasal tayo ng mga panalangin ng Matins bawat araw, ay ipinagdiriwang natin ang Pista ng Muling Pagkabuhay: liwanag." Ipinagdiriwang din natin ito tuwing Linggo, sa tuwing tayo ay nagtutungo sa simbahan: "ito ang araw na ginawa ng Panginoon" (Salmo 118:24).Ang Muling Pagkabuhay ay ang naging pundasyon ng pananampalataya. Tayo ay walang pag-asa sa walang hanggan,maliban sa Muling Pagkabuhay ng ating Panginoong HesuKristo. "Sa pamamagitan ng Iyong liwanag,O Panginoon,nakita namin ang Ang ikatlong rason sa pagdiriwang ng Muling Pagkabuhay, para sa lahat ng mga araw na ito,ay ang Muling Pagkabuhay ay ang pinagmulan ng ating kasiyahan at kapayapaan. Basahin natin ang Ebanghelyo ni Santo Juan sa kabanata 20 at talata 20, "sa gayon ang mga disipolo ay natuwa nang kanilang makita ang Panginoon" Nang si Hesus ay magpakita sa kanila sa silid na nasa itaas,habang nakasara ang pintuan,at sila ay labis na natatakot at kinakabahan,at ang ating Panginoong HesuKristo ay lumitaw sa kanilang harapan,at sinabi, "Sumainyo ang kapayapaan" Kaya ang Muling Pagkabuhay ang dahilan ng kaligayahan at kapayapaan. Sa dahilan na ito, tinatawag natin ang Ebanghelyo na "Ang Magandang Balita", na ang ibig sabihin ay, "Masayang Balita" , Sa tuwing hahawakan mo ang iyong Bibliya, ay hinahawakan mo ang pinagmulan ng kaligayahan ng iyong buhay.Tinatawag natin ang Muling Pagkabuhay na "Pasko ng Pagkabuhay" na may kaugnayan sa salitang "Silangan" na kung saan sumisikat ang araw, na may kasamang kasiyahan at kagalakan. Ang Muling Pagkabuhay ay kapayapaan para sa lahat ng sangkatauhan . "Ito ang araw na ginawa ng Diyos: tayo ay labis na magalak, at maging masaya dahil dito"(Salmo 118:24). Kayong lahat ay aking binabati, at sa lahat ng ating minamahal na mga kapatid,mga ama,mga metropolitan, at mga obispo. Ang mga ama, mga pari, mga sakristan,at sa bawat nagsisilbi sa Simbahan. Binabati ko ang bawat miyembro sa bawat simbahan . Tayong lahat ay manalangin para sa kapayapaan ng mundo at sa lahat ng mga minamahal. Tayo ay nagdadasal ng maraming mga panalangin,dahil tayo ay nagagalak sa pamamagitan ng Muling Pagkabuhay na ito.
At para sa pandemya na ito na ang lahat ng mga tao ay nahihirapan, nawa ang Diyos ay protektahan ang lahat ng tao sa bawat lugar,at alisin ang lahat ng kanilang mga paghihirap,at gawin tayong masaya sa pamamagitan ng Muling Pagkabuhay na ito sa ating buhay. Ipinararating ko ang aking pagbati sa inyo, mula dito sa Ehipto sa Papal Residence na nasa Abbasiya Cairo. Binabati ko ang lahat ng mga lugar sa Europa, Hilagang Amerika,Kanada,Timog Amerika, Afrika,sa Banal na Lupain sa Jerusalem, Rehiyon ng Golpo,Asya,at sa Australia. Ang aking mga pagbati at pagmamahal sa inyong lahat, hinihiling ko na ang bawat isa sa inyo ay maging mabuti at malakas . Ekhristos anesti...Alithos anesti.